मैंने कभी कम रोजगार के आरोपों पर भरोसा नहीं किया। मैं घोष और घोष के अध्ययन के नतीजों में पूरा भरोसा रखता हूं। उन्होंने यह अध्ययन ईपीएफओ के आंकड़ों के विश्लेषण के आधार पर जारी किया गया है। हालांकि मैं यह कहना चाहूंगा कि इन आंकड़ों में ओला, उबर और एमेजॉन जैसी नई नियोक्ताओं के आंकड़ों को शामिल नहीं किया गया। ये किसी भी रोजगार आंकड़े में शामिल नहीं किए जाते हैं। इसलिए नीति आयोग एक ऐसी इकाई बनाने की कोशिश कर रहा है, जो नए नियोक्ताओं से रोजगार के आंकड़े संग्रहित करेगी। आप जैसे लोग उस समय श्रम ब्यूरो के आंकड़ों पर भरोसा करते थे, जब ये रोजगार में गिरावट दर्शाते थे। अब भी इन आंकड़ों पर भरोसा किया जाना चाहिए क्योंकि अत्यधिक श्रमिकों की जरूरत वाले क्षेत्र और विनिर्माण क्षेत्र रोजगार में बढ़ोतरी दिखा रहे हैं। श्रम बल की ज्यादा जरूरत वाले क्षेत्रों के बढऩे में अभी बहुत संभावनाएं बाकी है, इसलिए आने वाले महीनों में इन क्षेत्रों में अच्छी वृद्धि देखने को मिलेगी।